[{"text_idx": "#000003", "text": "La renkontig\u0302o koincidis kun la vilag\u0302a c\u0302efa festo de Canet de Mar kio ja reliefigis la kunvenon c\u0302ar la c\u0302eestantoj povis g\u0302ui la feston vespere kaj nokte, kie okazis, vendrede, artfajraj\u0302oj c\u0302e-plag\u0302e, juna festo, koncertoj, balo, kaj sabate, la magia nokto per parado de gigantoj, drakoj kaj aliaj kartonaj fajro-bestoj, diabloj j\u0302etante fajron c\u0302ion akompanata de la popola muziko de niaj tipaj graks\u0302almoj kaj tamburoj. Poste okazis juna festo kaj balo c\u0302e la marborda promenejo, g\u0302is la nokto-nokto-fin\u2019."}, {"text_idx": "#000004", "text": "Mi ankau\u0306 bedau\u0306ras ne c\u0302eesti, vesperan vendredon, la plene partoprenitan atelieron, c\u0302efe de eksterlandanoj, pri sardanoj, nia popola danco, gvidita de esperantisto Mon Cardona."}, {"text_idx": "#000005", "text": "Mi tre s\u0302atis la prelegon \u201cMuzikaj efektoj \u201d de Vi\u0301ctor Sole\u0301. Akurate kaj komprenige, vide kaj au\u0306de, ec\u0302 amuze, li prezentis la teh\u0302nikojn de orkestrado, kiujn la ne faka au\u0306dantaro ne rimarkas dum la koncerto, por ricevi iujn determinitajn efektojn. Temis pri lia unua prelego en Esperantujo kaj mi kurag\u0302igas lin dau\u0306rigi en tiu agado kio ja estas tre interesa cele al plibonigo de nia divers-kampa agado."}, {"text_idx": "#000006", "text": "Kompleksa temo tiu de la dua prelego \u201cAkceptado de enmigrintoj en la katalunaj lernejoj\u201d, far Rube\u0301n Ferna\u0301ndez. La preleganto insistis pri la cirkulero de 1994 kun la rekomendo de la registaro, rilate al malkoncentrig\u0302o de la enmigrintoj, kiam en lernejo enskribig\u0302is pli ol 15% de enmigrintoj, cele al plej bona solvo por ilia integrig\u0302o. Tiam evidentig\u0302is du aferoj: unue, la ne tau\u0306geco de la vorto \u201cintegrig\u0302o\u201d c\u0302ar oni konstatas ke, se temas pri bonvola agado, la celo estus la ensociig\u0302o de la enmigrintoj kaj due, ke la celo de tiu malkoncentrado estas solvi la problemojn de la indig\u0302enoj kaj ne tiuj de la enmigrintoj. La preleganto starigis tre interesan debaton inter la c\u0302eestantoj kio ja okazigis ke la prelego nur atingis pritrakti la unuajn jarojn, 1994-1997, de la amasa alveno de eksterhispanaj enmigrintoj devenantaj el malric\u0302aj landoj."}, {"text_idx": "#000008", "text": "Sabaton kaj dimanc\u0302on, matene, la enkonduka kurso de esperanto, gvidata de Pedro Marti\u0301n estis sufic\u0302e nombre partoprenata."}, {"text_idx": "#000009", "text": "Ekster-programe oni organizis dutagan debato-kunvenon, po unu horo c\u0302iutage, pri du temoj kiuj j\u0302use aperis en Nia-listo (pos\u0302ta listo de Kataluna Esperanto-Asocio): 1) KEA-videbleco per la medioj, c\u0302efe interrete (retejoj, blogoj, Facebook, Twitter) kaj KEA-reklamado c\u0302e Vilaweb, -la plej kohera kaj antikva reta j\u0302urnalo- kaj 2) la nuna agresa kaj abomena prema kampanjo por la angla lingvo rilate al kiu ni rimarkas la mutecon de la intelektuloj kaj la kontrau\u0306diro de la g\u0302enerala homa agado inter la rifuzo de la premo de la hispanaj registaro kaj tribunaloj kontrau\u0306 la kataluna lingvo kaj favore al la hispana kaj la angoro, la obsedo por enkonduki la anglan en la edukado cele al trilingva (kataluna-hispana-angla) edukado; tio ja signifas ke katalunoj batalas kontrau\u0306 la hispana imperiismo kaj volonte petas la anglan imperiismon krom pagante la elspezojn, t.e. kokritaj, bastonitaj kaj kontentaj."}, {"text_idx": "#000010", "text": "Sabate kaj dimanc\u0302e, la Atelieron pri \u201cTalismanoj \u2013 esperanta kartaro\u201d de Abel Montagut, partoprenis multaj el la c\u0302eestantoj, kiuj multe g\u0302uis la ludon. Vi povas vidi pri kio temas per la video pri g\u0302ia prezentado en la 71a Hispana Kongreso de Esperanto (Almagro, 2012). Mi ege rekomendas tiun ludon por la enkondukaj kursoj de esperanto, ec\u0302 por la infanoj, c\u0302ar krom g\u0302ui la ludadon, helpas praktiki la lingvon kaj koni g\u0302ian historion."}, {"text_idx": "#000011", "text": "Tre interesa estis la prezentado de la \u201cAgenda de la Terra (Agendo de la lando)\u201c. La Agendo de la Lando ne similas al la aliaj agendoj. G\u0302i komencas somere, g\u0302i komprenas 15 monatojn kaj ne estas nur agendo. Skribita en la kataluna, esperanto kaj c\u0302iujare en malsama minorigita lingvo (c\u0302ijare la okcitana), estas ankau\u0306 la kultura kaj aktivisma gvidilo por iri de la indigno kaj la popularaj enketoj pri la sendependeco al la definitiva ago por konstrui sen perantoj la landon de la mondo kiun ni volas. Per g\u0302ia ac\u0302eto oni donas c\u0302iujare 7% de g\u0302ia prezo al diversaj sociaj entoj. La tria lingvo estos c\u0302iujare malsama kaj elektita de la uzantoj de la agendo. Venontjare oni prezentos la pos\u0302telefonan eldonon."}, {"text_idx": "#000012", "text": "Antau\u0306 la fina komuna tagmang\u0302o, renkontig\u0302ano, Gabriel Cerda\u0300, improvize koncertis per graks\u0302almo kaj ludis tipajn popolajn melodiojn."}, {"text_idx": "#000013", "text": "C\u0302arma etoso regis dum tuta la renkontig\u0302o. Mi gratulas kaj dankas la laboron de la organizantoj!"}, {"text_idx": "#000021", "text": "Konkurso pri \u2018tintiloj\u2019. Foto: Marta Moline\u0301"}, {"text_idx": "#000027", "text": "Obert: Dimecres de 17 a 19h"}, {"text_idx": "#000031", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}]